text: Fleggaard kommer med rekordregnskab
  03 februar 2015 kl. 19.32
  Det seneste regnskabsår har været særdeles godt for Fleggaard-koncernen. Faktisk har de aldrig haft bedre tal at komme med.
  Fleggaard-koncernen kan igen præsentere et rekordregnskab. Faktisk sit bedste til dato. Dermed har de danske afgiftsnedsættelser på sodavand og slik ikke haft nogen effekt på grænsebutikkens omsætning, oplyser Fleggaard.
  Koncernen har oplevet en omsætningsfremgang på over 300 millioner kroner, så omsætningen nu runder 5,7 milliarder kroner. I alt har det givet 45 millioner kroner mere på bundlinjen.
  Calle- og Fleggaard-butikkerne er blandt de virksomheder i koncernen, der har haft deres hidtil bedste år.
  